b"\n_START_ARTICLE_\nArdnamurchan\n_START_PARAGRAPH_\nArdnamurchan (skotsk-g\xc3\xa6lisk: \xc3\x80ird nam Murchan: \xc2\xabneset ved det store hav\xc2\xbb) er halv\xc3\xb8y p\xc3\xa5 rundt 130 km\xc2\xb2 i Lochaber i den skotske regionen Highland, kjent for \xc3\xa5 v\xc3\xa6re meget uber\xc3\xb8rt og uforstyrret omr\xc3\xa5de. At det ligger avsidesliggende til, framheves av at hovedtilkomsten er en veg med \xc3\xa9n kj\xc3\xb8reretning for det meste av halv\xc3\xb8yas lengde.\n_START_SECTION_\nGeografi\n_START_PARAGRAPH_\nStrengt talt dekker Ardnamurchan kun halv\xc3\xb8ya bortenfor landsbyene Salen (i s\xc3\xb8r) og Acharacle (i nord), men i v\xc3\xa5re dager benyttes betegnelsen langt mer generelt til \xc3\xa5 omfatte nabodistriktene Sunart, Ardgour, Morvern, og selv Moidart (som var en del av det tidligere fylket Inverness-shire, ikke Argyll)._NEWLINE_Ardnamurchan Point, som har et 36 meter h\xc3\xb8yt fyrt\xc3\xa5rn, er vanligvis beskrevet som det steet som ligger lengst vest p\xc3\xa5 De britiske \xc3\xb8yer, men Corrachadh M\xc3\xb2r som ligger \xc3\xa9n km lengre s\xc3\xb8r, er faktisk et par meter lengre mot vest.\n_START_SECTION_\nGeologi\n_START_PARAGRAPH_\nHele det nordvestlige hj\xc3\xb8rnet av Ardnamurchan best\xc3\xa5r av et komplekst sett av vulkanske strukturer, ofte beskrevet tiln\xc3\xa6rmelsesvis som en \xc2\xabCaldera\xc2\xbb. I det store og hele er dette omr\xc3\xa5det en struktur under bakken best\xc3\xa5ende av et 55 millioner \xc3\xa5r gammel vulkansk struktur (relativt sm\xc3\xa5 omr\xc3\xa5der med lava som br\xc3\xb8t ut mot overflaten er blitt funnet p\xc3\xa5 en del omr\xc3\xa5der p\xc3\xa5 halv\xc3\xb8ya). Mist syv andre tilsvarende komplekser av samme tektonisk episode er spredt over vestkysten av Storbritannia, og er s\xc3\xa5ledes hendig for geologisk treningskurs for mange universiteter. Foruten trening drives det fortsatt geologisk forskning selv i v\xc3\xa5re dager. Subkonsentriske ringer av vulkanske komplekser kan lett blitt sett p\xc3\xa5 satellittfotografier, eller topografiske kart, men de er ikke like lett \xc3\xa5 f\xc3\xa5 \xc3\xb8ye p\xc3\xa5 n\xc3\xa5r man st\xc3\xa5r p\xc3\xa5 bakkeniv\xc3\xa5_NEWLINE_Historikeren Donaldson likestiller 'Buarblaig' (i dag Bourblaige rundt 8 km \xc3\xb8st for Kilchoan p\xc3\xa5 den andre siden av Ben Hiant, kartreferanse NM546623 med Muribulg hvor Tigernach-annalene har nedtegnet et slag mellom piktere og irske dalriadere i \xc3\xa5r 731. Det kan ogs\xc3\xa5 v\xc3\xa6re 'Muirbole Paradisi' som er nevnt av Adomn\xc3\xa1n, en abbed av Iona. Selv dets fundament av stein fort st\xc3\xa5r, eksisterer ikke lenger landsbyen Bourblaige etter at den ble \xc3\xb8delagt under Highland Clearances, eller \xc2\xabryddingen av H\xc3\xb8ylandet\xc2\xbb, tidlig p\xc3\xa5 1800-tallet._NEWLINE_Tradisjonen vil ha det til at det har v\xc3\xa6rt minst to store slag i bukten mellom Gortenfern og Sgeir a' Chaolais, i den nord\xc3\xb8stlige delen av halv\xc3\xb8ya over Kentra Bay fra Ardtoe. Det ene involverte norr\xc3\xb8ne menn, og det andre kan ha blitt utkjempet i \xc3\xa5r 1297 i Cul na Croise mellom styrkene til Edvard I av England og \xc3\xb8yboere under Roderick av Bute og Lachlan MacRuari av Garmoran._NEWLINE_Ardnamurchan var innenfor interesseomr\xc3\xa5det til norr\xc3\xb8ne folk, vikinger, i middelalderen. Levninger fra en norr\xc3\xb8n skipsgrav som ble samlet i Cul na Croise i 1924 har blitt overlevert til West Highland Museum i byen Fort William, men den n\xc3\xb8yaktige lokaliseringen til skipsgraven har g\xc3\xa5tt tapt._NEWLINE_I 2011 ble en annen skipsgrav, som ogs\xc3\xa5 var en norr\xc3\xb8n skipsgrav, avdekket i Ardnamurchan. De gjenstandene som l\xc3\xa5 sammen med norr\xc3\xb8n kriger antyder at det m\xc3\xa5 ha v\xc3\xa6rt en h\xc3\xb8vding. Det ble avdekket en \xc3\xb8ks, et sverd med dekorert skjefte, et spyd, og et ringformet n\xc3\xa5l av bronse. Andre gjenstander i den 5 meter lange graven omfattet en kniv, tuppen av hva som kan ha v\xc3\xa6rt et drikkehorn av bronse, en bryne fra Norge og en ringn\xc3\xa5l fra Irland, og norr\xc3\xb8n keramikk. Gjenstandene i graven er godt bevarte, og det gj\xc3\xb8r dette til en av de viktigste norr\xc3\xb8ne gravplassene som noen gang er funnet i Storbritannia, har arkeologen Hannah Cobb fra Universitet i Manchester uttalt.\n_START_SECTION_\nKultur\n_START_PARAGRAPH_\nArdnamurchan har et av de h\xc3\xb8yeste konsentrasjonene av g\xc3\xa6lisktalende p\xc3\xa5 det skotske fastlandet. Halv\xc3\xb8ya har ogs\xc3\xa5 sitt eget lag i shinty, Ardnamurchan Camanachd._NEWLINE_Flora og fauna Sjeldne arter som villkatt, m\xc3\xa5r, konge\xc3\xb8rn og hav\xc3\xb8rn kan bli sett p\xc3\xa5 Ardnamurchan._NEWLINE_Ardnamurchan er ogs\xc3\xa5 i omfattende grad betraktet av mange som bes\xc3\xb8ker det for \xc3\xa5 v\xc3\xa6re et av de mest overveldende naturlige delene av den skotske kysten. Det er vakkert, vilt og uber\xc3\xb8rt, selv om slik opplevelser kanskje ikke er like overveldende for nordmenn. Det mest makel\xc3\xb8se stedet er etter sigende Ardnamurchan Point hvor det st\xc3\xa5r et fyrt\xc3\xa5rn og et utsyn over det \xc3\xa5pne Atlanterhavet fra en bergknaus.\n_START_SECTION_\nKjente folk\n_START_PARAGRAPH_\nDen meste kjente fra Ardnamurchan er musikeren Fergie MacDonald som spiller p\xc3\xa5 trekkspill og er spesialist p\xc3\xa5 musikk for c\xc3\xa9ilidh."